
'n Priester het daarlangs gekom, 
maar net verbygegaan. 

Ook die Leviet het hom sien lê 
en in sy pyn laat staan. 

Maar toe het daar 'n vreemdeling 
uit jammerte gestop. 

Sy wonde is mooi skoon gewas 
en kry ook olie op. 

Hy neem hom na die herberg toe 


en haal twee munte uit. 
Wanneer hy later weer daar kom, 
betaal hy elke duit. 

Nou wie van hierdie drie, dink jy, 
het naastediens verstaan? 
Die priester en Leviet het nie - 
net die Samaritaan. 






Het jy die storie mooi verstaan? 

Wil jy vir Jesus dien? 

Dan moet jy elke mens om jou 
ook as jou naaste sien. 






